AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51624)
  + [Valencià](/va/acuerdo/51185)






Selector de idioma

Leer

* [Español](/es/acuerdo/51417)
* [Valencià](/va/acuerdo/51662)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2023-2024[Butlletí Oficial Universitat d'Alacant](/ca/Publicacion)
================================================================================================================================================

Secretaria General

Butlletí Oficial Universitat d'Alacant





AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2023-2024

Data d'aprovació
:   30/05/2024

Data de publicació
:   04/06/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51254)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51272)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51463)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2023-2024&url=https://www.boua.ua.es/va/acuerdo/51897)

**Títol:** AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 30 de maig de 2024

AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2023-2024

1. Objecte de la convocatòria i procediment de concessió

Aquesta convocatòria té com a objectiu oferir una ajuda econòmica per a sufragar part de les despeses de desplaçament de l'alumnat del programa de doctorat en Filosofia i Lletres, i així afavorir la mobilitat.

2. Requisits de les persones beneficiàries

Podrà sol·licitar aquestes ajudes l'alumnat que:

a) Siga estudiant durant el curs 2023-2024 del programa de doctorat en Filosofia i Lletres de la Facultat de Filosofia i Lletres de la Universitat d'Alacant, i

b) Realitze i acabe entre l'1 de setembre de 2023 i el 31 d'agost de 2024 un desplaçament a un centre acadèmic que diste més de 150 km de la Universitat d'Alacant (UA) i del domicili durant el curs del sol·licitant per a:

a) Estada d'un mínim de quinze dies en una universitat o centre d'investigació superior, o

b) Assistència a un congrés científic o activitat acadèmica (seminaris, workshops) amb presentació de comunicació o ponència.

3. Dotació de les ajudes

Es convoquen ajudes per un total de 7.000 € que es repartiran entre tot l'alumnat que complisca amb els requisits d'aquesta convocatòria, amb les quantitats següents:

Tipus 1. Ajuda de fins a 450 € quan es tracte d'una estada superior a quinze dies, o d'un congrés científic celebrat en un centre acadèmic que diste més de 2.500 km. de la UA i del domicili de la persona sol·licitant.

Tipus 2. Ajuda de fins a 300 € quan es tracte d'un congrés científic o participació en una activitat acadèmica celebrats en un centre acadèmic que diste més de 150 km. i menys de 2.500 km. de la UA i del domicili de la persona sol·licitant.

No es concedirà més d'una ajuda per persona sol·licitant.

4. Termini i procediment de presentació de sol·licituds

4.1. Termini de presentació

El termini per a la presentació de sol·licituds s'estableix des de l'endemà de la publicació d'aquesta convocatòria en el BOUA fins a l'1 de setembre de 2024 a les 23.59 h.

4.2. Procediment de presentació

Les sol·licituds es presentaran de manera electrònica a través del formulari següent:

<https://cvnet.cpd.ua.es/uacuestionarios/acceso/preguntas.aspx?idcuestionario=195958&idioma=ca>

Caldrà adjuntar a la sol·licitud:

1. En cas d'estades d'investigació, certificat del centre receptor en el qual s'especifiquen les dates d'estada i les activitats realitzades.

2. En cas de participació en congressos, seminaris i trobades nacionals o internacionals per a presentar una ponència o comunicació, certificat expedit per l'organització de l'esdeveniment, en el qual consten les dates i el títol de la ponència o comunicació en el congrés o activitat acadèmica (seminaris, workshops).

En els dos casos: documentació justificativa de la despesa realitzada (rebut del pagament de la inscripció al congrés, factura de l'allotjament, targeta d'embarcament, bitllet de tren o autobús...)

No s'atorgarà ajuda per a cap actuació que no estiga acompanyada de la documentació justificativa requerida.

5. Criteris d'adjudicació

La puntuació de cada persona sol·licitant es farà d'acord amb el criteri següent:

-        Realització d'estada d'investigació: 2 punts

-        Impartició de ponència en congrés, seminari, workshop: 1 punt

-        No haver sigut beneficiari/ària de l'ajuda en les dues convocatòries anteriors: 8 punts

6. Òrgan gestor i Comissió de Valoració

6.1. Òrgan gestor

L'òrgan gestor de la convocatòria, Deganat de la Facultat de Filosofia i Lletres, s'encarrega de l'ordenació i la instrucció del procediment i és responsable d'acordar totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució. El contacte serà a través del correu electrònic [isps.fmcfvlx@mb.vr](mailto:mawn.icczstd@as.av).

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè, d'acord amb la legislació del procediment administratiu comú, esmene la falta o acompanye els documents preceptius, amb indicació que si així no es fera, se li tindrà per desistit de la petició, prèvia resolució que haurà de ser dictada en els termes previstos legalment.

6.2 Comissió de Valoració

Es constitueix una Comissió de Valoració formada per:

-        President/a: degà de la Facultat de Filosofia i Lletres

-        Secretari/ària: secretari/ària del programa de doctorat

-        Vocal: coordinador/a del programa de doctorat

-        Vocal: un/a representant de la Comissió Acadèmica del Doctorat en Filosofia i Lletres

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web [https://lletres.ua.es/](https://lletres.ua.es/va/), que substitueix la notificació a les persones interessades i produeix els mateixos efectes.

La proposta d'adjudicació provisional de les ajudes es publicarà a partir del 15 de setembre de 2024. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que creguen pertinents, davant de l'òrgan gestor.

Transcorregut el termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que escaiga.

8. Marc legal i pressupostari

Aquesta convocatòria amb codi 2024SBV120 serveix de base reguladora i es troba recollida en la línia de subvenció 2024LS018 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria d'un màxim de 7.000 euros serà sufragada amb càrrec al capítol IV ORGÀNICA 48247D9462 del pressupost de la Facultat de Filosofia i Lletres. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

9. Obligació i justificació de la persona beneficiària

L'alumnat que resulte beneficiari d'algun dels premis haurà de presentar la documentació necessària per a donar d'alta en proveïdors de la Universitat d'Alacant en un termini de 10 dies a comptar des de l'endemà de la publicació de la resolució.

La justificació de les persones beneficiàries serà prèvia a la concessió mitjançant la comprovació dels requisits exigits per a la concessió del premi.

10. Protecció de dades de caràcter personal

D'acord amb el que estableix la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de premis en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/index.html). Podreu, així mateix, posar-vos en contacte amb el delegat de Protecció de Dades a través de l'adreça [xnq@at.bj](mailto:jkh@ij.ql).

La informació addicional i detallada sobre protecció de dades, els vostres drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims

Alacant, 17 de maig de 2024

La rectora,

PD de signatura, el vicerector d'Investigació

(Resolució de 22 de desembre de 2020)

Juan Mora Pastor





[Carretera Sant Vicent del Raspeig s/n  
03153 Sant Vicent del Raspeig - Alacant  
 Tel. 54 196 0183 - Fax 50 654 2387](https://www.google.es/maps/@41.934137,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12026&trk=tyah&trkInfo=tarId%7J6038814887197%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)